Greeff Cottage | LekkeSlaap
Greeff Cottage: Hooffoto's
Greeff Cottage: Lentelus cottage
Greeff Cottage: Benmonca Cottage
Adres: Guinessville Plaas , Rooiheuwel, 8 km vanaf Oudtshoorn, 6620, Wes-Kaap
Greeff Cottage beskik oor 2 selfsorgkothuise op 'n volstruis- en skaapplaas. Dit is net 8 km van Oudtshoorn af en die uitsig op die Swartberge is asemrowend.
Greeff Cottage het slaapplek vir 8 gaste in 2 aparte eenhede. Die groot gesinskothuis het slaapplek vir 5 gaste in 2 slaapkamers en daar is 2 badkamers en 'n oopplan-kombuis en -woonkamer, asook 'n speelkamer. Die hoofslaapkamer het 'n koningingrootte-bed en 'n volledige en suite-badkamer. Die tweede slaapkamer het 'n dubbelbed en 'n driekwartbed. Daar is 'n stort, wasbak, en toilet in die tweede badkamer. Handdoeke word voorsien en daar is plafonwaaiers.
Die kombuis is goed toegerus vir selfsorg met alles wat jy benodig. Ekstra vrieskasruimte is beskikbaar op versoek.
Die leefarea het lugversorging, 'n binnebraai, eetkamertafel, 'n TV met volledige DStv en 'n DVD-speler. Daar is 'n versameling kinder-DVD's, asook gratis WiFi.
Die kothuis is kindervriendelik en kinders van alle ouderdomme is welkom. Daar is speelgoed en boeke vir kinders en babas in die speelkamer. 'n Babastoel, badstoeltjie en bababed is beskikbaar op versoek. Daar is ook 'n waskamer met was- en strykgeriewe, maar geen wasmasjien nie.
Die tweede kleiner eenheid het 1 slaapkamer met 'n dubbelbed en 'n en suite-badkamer met 'n stort, wasbak en 'n toilet. Daar is 'n oopplanleefarea met 'n kombuisie, etenstafel en 'n kaggel, sowel as 'n enkelbed vir 'n derde gas en lugversorging. Die slaapkamer het 'n plafonwaaier.
Buite die kothuise is daar 'n braai-area waar gaste lekker kan ontspan en die plaasatmosfeer kan geniet terwyl hulle braai. Braaihout en -gereedskap word voorsien. Op versoek kan gaste ook van ons braailapa en swembad gebruik maak.
Daar is oorgenoeg ruimte vir kinders om te speel en fiets te ry. Onderdakparkeerplek is beskikbaar. Ons is egter ongelukkig nie troeteldier- of rolstoelvriendelik nie. Rook word nie in die kothuis toegelaat nie.
Die omgewing is veral gewild onder fietsryers en daar is heelwat voetslaanpaaie op die plaas en in die omgewing. Onthou om jou fiets saam te bring. Die Klein-Karoo se natuurskoon lok talle fotograwe. Vra gerus vir 'n klein informele volstruistoer op die plaas.
4.9 uit 5van 85 resensies vir Greeff Cottage
Guinessville Plaas , Rooiheuwel, 8 km vanaf Oudtshoorn, 6620, Wes-Kaap
Gaste dink Greeff Cottage het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAA9d6624be4308ac5a52fc206739200f18b59b2d45b3d1c51e1ac88866fcf5cd59aedfef3c29d43f95883a6e9fb6247c3b2f0c?w=1440&h=960&fit=crop&auto=format Vanaf R600 per nag (vir 2 persone) 85 5 1 5 Guinessville Farm Rooiheuwel 6620 Wes-Kaap 086 999 0018 14:00-18:00 10:00 -33.61904411875 22.299038171769